钦定古今图书集成/明伦汇编/闺媛典/第125卷 > 吴汝淳妻张氏
## 钦定古今图书集成/明伦汇编/闺媛典/第125卷 > 吴汝淳妻张氏

按《安庆府志》：“张氏，桐城吴汝淳妻。祖合、父𫄧，皆学为
儒。张幼受《孝经》《列女传》，能暗诵。归两月，汝淳没，氏年
十八，绝粒自缢。姑解之，执其手，号曰：‘无子无妇，我将
谁依？妇必死，我宁先’。张不得已，请为汝淳立后，庐墓
终身。舅姑许之。张始粒，乃立从子绍贞为嗣，构茅屋
墓侧以居。贫甚，𦈞绩以养舅姑，抚子成立，四十年不”
离墓所。郡邑表之。